آذربایجان پرزیدنتی ایلهام علیئو و ارمنیستان پرزیدنتی سرژ سارکیسیان، بو گون اوتریش‌ین پایتختی وین‌ده، اوروپا امنیت و امکداش‌لیق تشکیلاتی مینسک قروپونون همصدرلری ایله داغلیق قاراباغ موضوعلو توپلانتیدا بیر آرایا گله‌جک.
آمریکا، روسیا و فرانسانین یاراتدیغی مینسک قروپو، داغلیق قاراباغ پروبلمی‌نین حلّی اوچون ان سون دسامبر آییندا سوئد‌ده گؤروشن علیئو ایله سارکیسیانی تکرار گؤروشدورور.
ارمنیستان اوردوسونون کئچن آی ایشغال آلتیندا ساخلادیغی داغلیق قاراباغ‌داکی سنگر‌لردن آذربایجان سیویل ائولره آتشه آچیلماسی اوزرینه آذربایجان اوردوسو 2 آوریلده جبهه خطینده قارشی سالدیری باشلاتمیشدی.
چاتیشما‌لاردا هر ایکی اوردودا دا جان و نیظامی مهمات ایتکی‌لری یاشانمیش،
آذربایجان بعضی استراتژی نقطه‌لری ایشغالچی‌لاردان تمیزلمیش، طرف‌لر 5 آوریلده عملیات‌لارین دایاندیریلماسی یؤنونده راضیلیغا گلیب چیخمیشدی.
بو آنلاشمادان سونرا دا آذربایجان سیویل محلله‌لره‌نین آغیر سلاح‌لارلا هدف آلیندیغی سالدیریلاردا 6 سیویل اؤلموش، 26 سیویل یارالانمیشدی.
ارمنیستان اوردوسونون سالدیریلاردا اولوسلار آراسی راضیلاشما‌لارلا قاداغان ائدیلمیش میسکت بومباسی و آغ فوسفورلو گولله ایستیفاده ایفاده ائدیلمیشدی.
